
PËR MIRATIMIN E NDRYSHIMIT TË STATUSIT DHE TË EMËRTIMIT TË INSTITUCIONIT PRIVAT TË ARSIMIT TË LARTË “NEW YORK UNIVERSITY OF TIRANA”

Në mbështetje të nenit 100 të Kushtetutës dhe të neneve 4, 5, 40 e 43 të ligjit nr. 9741, datë 21.5.2007 “Për arsimin e lartë në Republikën e Shqipërisë”, të ndryshuar, me propozimin e Ministrit të Arsimit dhe Shkencës, Këshilli i Ministrave

VENDOSI:

1. Miratimin e ndryshimit të statusit të institucionit privat të arsimit të lartë “New York University of Tirana” nga shkollë e lartë universitare në universitet, me emërtimin “Universiteti i New York-ut në Tiranë (University of New York, Tirana)”.
2. Ky institucion privat i arsimit të lartë ruan akreditimin institucional dhe të programeve të studimit, të fituar para hyrjes në fuqi të këtij vendimi.
3. Ngarkohet Ministria e Arsimit dhe Shkencës për kontrollin periodik të ligjshmërisë në institucion dhe për zbatimin e këtij vendimi.
Ky vendim hyn në fuqi menjëherë dhe botohet në Fletoren Zyrtare.

